gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4071, del 24-08-2001 (2001/8484)

Subhasta número 35/2001. Reforma parcial de instal·lació de calefacció al CEI de Cheste.
----------------------------------------------------------------------------------------

### Dades del document

Número de DOGV
:   4071

Data del DOGV
:   24-08-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/8484


Data del document
:   13-08-2001

Organisme emissor
:   Conselleria de Cultura i Educació

Tipus de document
:   Subhasta

Anàlisi jurídica

 Descriptors 

:   * Cheste
    * contracte d'obres

Subhasta número 35/2001. Reforma parcial de instal·lació de calefacció al CEI de Cheste. [2001/8484]
  
La direcció territorial de Cultura i Educació de València de la Conselleria de Cultura i Educació, ha resolt anunciar a subhasta, procediment obert, l'obra que s'indica:
  
Expt.: 35/2000
  
Obra: Reforma parcial de instal·lació de calefacció al CEI de Cheste.
  
Pressupost de licitació: 73.041.655 PTA (333.838,48 euros).
  
Termini de execució: sis mesos.
  
Classificació requerida: grup J, subgrup 2, categoria e.
  
Revisió de preus: no en porta.
  
Fiança provisional: 1.110.921 PTA (6.676,77 euros)
  
Fiança provisional: en la forma que determina la clàusula 6.3.4 del plec de clàusules administratives particulars.
  
Exposició del projecte: el projecte i plec de clàusules administratives particulars es podrà examinar als locals de la direcció territorial de Cultura i Educació, unitat d'obres i subministraments, al carrer Gregorio Gea, núm.14, (edifici Prop-2) planta 4ª, de València, durant el període de presentació de proposicions, de les 9.00 a les 14.00 hores.
  
Termini de presentació de proposicions: el període de presentació de proposicions finalitzarà el dia 25 de setembre de 2001 a les 14 hores.
  
Lloc de presentació de proposicions: serà al registre general de la direcció territorial de Cultura i Educació, al carrer Gregorio Gea, núm.14, (edifici Prop-2) planta baixa, de València.
  
Documentació que han de presentar els licitadors:
  
Sobre A: proposició econòmica, en la forma determinada per la clàusula 6.2 del plec de clàusules administratives particulars.
  
Sobre B: capacitat de contractar en la forma que determina la clàusula 6.3 del plec de clàusules administratives particulars.
  
Obertura de proposicions:
  
El resultat de la qualificació prèvia dels sobres B es publicarà al tauler d'anuncis d'aquesta direcció territorial el dia 1 d'octubre de 2001.
  
L'obertura de proposicions econòmiques, sobres A, la farà la mesa de contractació en la sala de reunions ubicada al carrer Gregorio Gea, núm.14, (edifici Prop-2) 4ª planta, de València, a les 12.00 hores del dia 5 d'octubre de 2001.
Diari Oficial de la Generalitat Valenciana


Sumari del DOGV 4081, del 07-09-2001 (2001/8780)

RESOLUCIÓ de 29 d'agost del 2001, del conseller de Medi Ambient, per la qual es resol la convocatòria d'ajudes destinades al desenrotllament d'aprofitaments de tofoneres.
--------------------------------------------------------------------------------------------------------------------------------------------------------------------------

### Dades del document

Número de DOGV
:   4081

Data del DOGV
:   07-09-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/8780


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 29 d'agost del 2001, del conseller de Medi Ambient, per la qual es resol la convocatòria d'ajudes destinades al desenrotllament d'aprofitaments de tofoneres. [2001/8780]
  
Vista l'Ordre de 22 de novembre de 1996, pel qual s'estableix un règim d'ajudes destinades al foment i potenciació de diferents aprofitaments agroforestals: cultiu de plantes aromàtiques, medicinals i condimentaries, tofoneres, apícoles i execució de projectes d'aprofitament energètic de biomassa en l'àmbit forestal, modificada en la base 4.1.a) per l'Ordre de 27 abril de 1999 (DOGV núm. 3.499).
  
Vista l'Ordre de 6 de juliol del 2001, de la Conselleria de Medi Ambient, per la que es fixa la línia i el seu import global màxim.
  
Vista la proposta de resolució que eleva la Direcció General de Recursos Forestals, d'acord amb les atribucions que tinc conferides, resolc:
  
Primer
  
Concedir les subvencions la quantia de les quals s'assenyala en l'annex II per a les activitats especificades en el mateix.
  
Segon
  
Desestimar les sol·licituds incloses en l'annex I per les causes assenyalades.
  
Tercer
  
Contra aquesta resolució, que posa fi a la via administrativa es podrà interposar recurs contenciós administratiu en el termini de 2 mesos comptats a partir del dia següent al de la publicació en el Diari Oficial de la Generalitat Valenciana de la present resolució, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant el conseller de Medi Ambient en el termini d'un mes des de l'endemà al de la seua publicació, d'acord amb el que disposeb els articles 114 i 115 de la Llei 4/1999, de 13 de gener, de Modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3962, del 20-03-2001 (2001/2315)

Informació pública del programa d'actuació aïllada i el pla de reforma interior Colom 6-Ciril Amorós 3.
-------------------------------------------------------------------------------------------------------

### Dades del document

Número de DOGV
:   3962

Data del DOGV
:   20-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2315


Organisme emissor
:   Ajuntament de València

Tipus de document
:   Anunci

Informació pública del programa d'actuació aïllada i el pla de reforma interior Colom 6-Ciril Amorós 3. [2001/F2315]
  
L'Alcaldia, per resolució del dia de la data, ha disposat el següent:
  
«Vist el programa d'actuació aïllada i el pla de reforma interior presentat per la mercantil Nuevo Campanar, SA, per a l'àmbit de l'illa en què es comprenen les finques Colom, 6, i Ciril Amorós, 3, vistes les al·legacions i els informes sobre això que consten en l'expedient, i atés el temps transcorregut d'ençà que el promotor va formalitzar les actuacions previstes en l'article 48 de la Llei Reguladora de l'Activitat Urbanística, resolc:
  
Sotmetre a informació pública el programa d'actuació i pla de reforma interior Colom 6-Ciril Amorós, 3, en els termes previstos en l'article 45 i concordants de la Llei 6/1994, de la Generalitat Valenciana, Reguladora de l'Activitat Urbanística.
  
El període d'informació pública durarà 20 dies hàbils comptats des de la publicació d'aquesta resolució en el Diari Oficial de la Generalitat Valenciana, durant els quals es podran presentar al·legacions davant d'aquest ajuntament. Es fa constar que la informació pública es realitza exclusivament per a millor publicitat de les actuacions, i no és per tant període hàbil per a la formulació d'alternatives ni proposicions en competència.
  
Aquesta resolució es publicarà també en un diari d'informació general i comportarà els efectes de suspensió de llicències prevists en l'article 152.2 del Reglament de Planejament de la Comunitat Valenciana, que afectarà els immobles compresos en els números de policia 6 i 3 dels carrers de Colom i Ciril Amorós, respectivament.»
Diari Oficial de la Generalitat Valenciana


Sumari del DOGV 4051, del 26-07-2001 (2001/7402)

Informació pública del procediment d'elaboració i aprovació del Pla d'Ordenació dels Recursos Naturals del Montgó.
------------------------------------------------------------------------------------------------------------------

### Dades del document

Número de DOGV
:   4051

Data del DOGV
:   26-07-2001

Secció del DOGV
:   V. ALTRES ANUNCIS - E) MEDI AMBIENT

Número del document
:   2001/7402


Organisme emissor
:   Conselleria de Medi Ambient

Tipus de document
:   Anunci

Informació pública del procediment d'elaboració i aprovació del Pla d'Ordenació dels Recursos Naturals del Montgó. [2001/Q7402]
  
La Conselleria de Medi Ambient, mitjançant l'Ordre de 10 d'octubre de 2000, va iniciar el procediment d'elaboració i aprovació del Pla d'Ordenació dels Recursos Naturals del Montgó.
  
Una vegada elaborat el document de l'esmentat pla, i després d'haver-se completat la fase de concertació amb les administracions i agents socials implicats, procedeix la continuació de la tramitació de l'expedient.
  
En compliment del què disposen els articles 36.2 i 26.2 de la Llei 11/1994, de 27 de desembre, de la Generalitat Valenciana, d'Espais Naturals Protegits de la Comunitat Valenciana, s'exposa al públic el projecte de Pla d'Ordenació dels Recursos Naturals del Montgó durant el termini de dos mesos, comptadors des de la data de publicació d'aquest anunci en el Diari Oficial de la Generalitat Valenciana, a efectes que s'hi puguen presentar totes les al·legacions que s'estimen oportunes sobre el contingut del mateix.
  
L'expedient podrà examinar-se, en horari de matí, de 09.00 a 14.00 hores, de dilluns a divendres, en els següents llocs:
  
- Serveis centrals de la Conselleria de Medi Ambient en València, carrer de Francesc Cubells, número 7.
  
- Servei territorial d'Alacant de la Conselleria de Medi Ambient, carrer de Churruca, número 29.
  
- Centre d'Informació del Parc Natural del Montgó. Finca de Torrecremada, carrer de Ramón Ortega, s/n.
Diari Oficial de la Generalitat Valenciana


Sumari del DOGV 4014, del 05-06-2001 (2001/5018)

Informació pública de l'aprovació de la convocatòria per a l'adjudicació de les ajudes a Organitzacions No Governamentals per al Desenvolupament (ONEGD), anualitat 2000/2001, per al cofinançament de projectes de cooperació a executar en els països en vies de desenvolupament de l'Ajuntament de Santa Pola.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4014

Data del DOGV
:   05-06-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/5018


Data del document
:   27-04-2001

Organisme emissor
:   Ajuntament de Santa Pola

Tipus de document
:   Anunci

Descriptors 

:   * Santa Pola
    * suport econòmic
    * ajuda pública
    * cooperació internacional
    * organització no governamental
    * ajuda al desenvolupament

Informació pública de l'aprovació de la convocatòria per a l'adjudicació de les ajudes a Organitzacions No Governamentals per al Desenvolupament (ONEGD), anualitat 2000/2001, per al cofinançament de projectes de cooperació a executar en els països en vies de desenvolupament de l'Ajuntament de Santa Pola. [2001/X5018]
  
La Comissió de Govern de l'Ajuntament de Santa Pola, en la sessió del dia 9 d'abril de 2001, va acordar aprovar la convocatòria per l'adjudicació de les ajudes a Organitzacions No Governamentals per el Desenvolupament (ONEGD), anualitat 2000/2001, per al cofinançament de projectes de cooperació a executar en els països en vies de desenvolupament.
  
Les bases establides per la present convocatòria, estan a disposició de les ONG interessades al Negociat de Benestar Social d'aquest ajuntament.
  
Cosa que fem pública perquè en prengueu coneixement, i es podran presentar sol·licituds a la susdita convocatòria en el termini d'un mes a comptar des de l'endemà de l'última publicació de la present resolució en el Diari Oficial de la Generalitat Valenciana i en el Butlletí Oficial de la Província.
Diari Oficial de la Generalitat Valenciana


Sumari del DOGV 3914, del 10-01-2001 (2000/10259)

RESOLUCIÓ d'1 de desembre de 2000, del conseller de Justícia y Administracions Públiques, per la qual s'aprova l'escut de l'Ajuntament d'Albocàsser (Castelló).
---------------------------------------------------------------------------------------------------------------------------------------------------------------

### Dades del document

Número de DOGV
:   3914

Data del DOGV
:   10-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/10140


Data del document
:   01-12-2000

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Albocàsser
    * administració local
    * municipi
    * bandera
    * heràldica

RESOLUCIÓ d'1 de desembre de 2000, del conseller de Justícia y Administracions Públiques, per la qual s'aprova l'escut de l'Ajuntament d'Albocàsser (Castelló). [2000/A10456]
  
L'Ajuntament d'Albocàsser ha estimat convenient adoptar un escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre un dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament d'Albocàsser que quedarà organitzat de la següent manera:
  
"Escut quadrilong de punta redona.
  
En camp d'atzur, un llenç de mur amb dues torres i porta, d'or. maçonat i aclarit de gules, terrassat del seu color. Sobre el mur, un boc passant a la destra de sable.
  
Al timbre, corona reial oberta."
  
Contra aquesta resolució que posa fi a la via administrativa, els interessats podran interposar, potestativament, un recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.
Diari Oficial de la Generalitat Valenciana


Sumari del DOGV 4079, del 05-09-2001 (2001/903686)

RESOLUCIÓ de 16 de juliol de 2001, de l'Institut Valencià de Finances, per la qual s'adjudiquen i s'acorda l'emissió amb data 18 de juliol de 2001, de Pagarés de la Generalitat Valenciana corresponents a la subhasta número 427.
-----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2001/07/16/(3)/dof/vci/html**

### Dades del document

Número de DOGV
:   4079

Data del DOGV
:   05-09-2001

Secció del DOGV
:   I. DISPOSICIONS GENERALS

Número del document
:   2001/903686


Data del document
:   16-07-2001

Organisme emissor


Tipus de document
:   Resolució

Descriptors 

:   * hisenda regional
    * deute públic
    * títol de crèdit

RESOLUCIÓ de 16 de juliol de 2001, de l'Institut Valencià de Finances, per la qual s'adjudiquen i s'acorda l'emissió amb data 18 de juliol de 2001, de Pagarés de la Generalitat Valenciana corresponents a la subhasta número 427. [2001/7707]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
  
Les lleis anuals de pressupostos estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 427 de Pagarés de la Generalitat Valenciana el passat dia 1de juliol, d'acord amb la normativa vigent i a fi d'iniciar la seua cotització en la Borsa de Valors de València, resolc
  
  
Primer
  
Adjudicar els imports per terminis a les entitats segons l'annex I de la present resolució.
  
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex II de la present resolució.
  
  
Tercer
  
La quantitat que han d'ingressar les entitat, així com els interessos corresponents s'especifiquen en l'annex III.
  
  
Quart
  
Acordar l'emissió de Pagarés de la Generalitat Valenciana amb data 18 de juliol de 2001, corresponent al tram majorista, sota la representació d'anotacions en compte pels terminis i els imports adjudicats indicats en l'annex II.
  
  
València, 16 de juliol de 2001.- El director general: José Manuel Uncio Lacasa.


Còpia Permalink ELI
Diari Oficial de la Generalitat Valenciana


Sumari del DOGV 4042, del 13-07-2001 (2001/6172)

Citació per compareixença. Expedient número 854-T/2000 i altres.
----------------------------------------------------------------

### Dades del document

Número de DOGV
:   4042

Data del DOGV
:   13-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6172


Organisme emissor
:   Conselleria d'Economia, Hisenda i Ocupació

Tipus de document
:   Anunci

Citació per compareixença. Expedient número 854-T/2000 i altres. [2001/F6172]
  
De conformitat amb el que disposa l'article 105.6 de la Llei 230/1963, de 28 de desembre, General Tributària, segons la redacció que en fa la Llei 66/1997, de 30 de desembre, de Mesures Fiscals, Administratives i d'Ordre Social, en no haver-se pogut realitzar la notificació corresponent al domicili de l'interessat, per causa no imputable a aquesta administració, se cita els obligats tributaris que a continuació s'assenyalen perquè compareguen, en el termini dels 10 dies següents a aquesta publicació, a la seu d'aquesta Oficina Liquidadora de Llíria, situada al carrer del Duc de Llíria, 57, de Llíria, a l'efecte de ser notificats dels actes relatius als procediments que, així mateix, s'indiquen, de la tramitació dels quals és responsable aquest servei. Si, transcorregut aquest termini, no s'ha comparegut, es tindrà per practicada la corresponent notificació des de l'endemà del venciment d'aquest.
  
Relació que se cita
Diari Oficial de la Generalitat Valenciana


Sumari del DOGV 4126, del 13-11-2001 (2001/10613)

Rotlle d'apel·lació número 233/2001. Cèdula de notificació.
-----------------------------------------------------------

### Dades del document

Número de DOGV
:   4126

Data del DOGV
:   13-11-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/10899


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 233/2001. Cèdula de notificació. [2001/Q10576]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 233/2001, que prové del judici de menor quantia 142/1999, del Jutjat de Primera Instància número 1 de Gandia, s'ha acordat notificar a l'apel·lat en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
Audiència Provincial de València
  
Secció Novena
  
La Secció Novena de l'Audiència Provincial de València, sent-ne ponent el magistrat José Martínez Fernández, ha vist aquest rotlle d'apel·lació número 233/2001, que prové de les actuacions de menor quantia, promogudes davant del Jutjat de Primera Instància número 1 de Gandia, amb el número 142/1999, entre les parts; d'una, com a demandat apel·lant, el senyor Vicente Jordá Mafe, i d'una altra, com a demandant apel·lat, el senyor José Vicente García Lloret, sobre reclamació de quantitat, en virtut del recurs d'apel·lació interposat pel senyor Vicente Jordá Mafe.
  
Decisió
  
S'estima en part el recurs, i amb l'estimació parcial de la demanda, es declara l'obligació que té el demandat, el senyor Jordá Mafe, de retre comptes a la mercantil actora, representada pel seu liquidador sobre els cobraments efectuats i els pagaments realitzats, en virtut de l'acord aconseguit pel liquidador en execució de sentència. No es fa condemna en costes en cap de les instàncies».
  
I perquè el que s'ha acordat es complisca i valga de notificació a l'apel·lat en aquesta alçada, la companyia Vicente Jordá y Otros, SL, i la publicació en el Diari Oficial de la Generalitat Valenciana, lliure i expedisc aquest edicte.